La Policia de Platges inicia hui els servicis a les platges del municipi
15 de juny 2020

![Imagen 2](/media/lmym5ihw/c_natalia-antonino-gerencia.jpg)

La Policia Local de Platges inicia hui el servici a les platges del municipi. Este servici es prolongarà fins al 6 de setembre al Port de Sagunt, Almardà, Corint i Malva-rosa. En total, la plantilla està formada per 11 integrants, els quals ja estan patrullant tant per l'interior de les platges com pel passeig marítim i altres zones des de les 10.30 fins a les 19.30 hores.

  

La regidora de Policia Local, Natalia Antonino, ha declarat que «**es tracta d'un servici que es dona a les nostres platges des de fa moltíssims anys i que garantix que tant turistes com veïns i veïnes que acudixen a les platges ho facen amb total seguretat. És un servici de gran qualitat humana i de materials que destaquen. A més, enguany s'ha reforçat la plantilla i no sols es vigilarà la platja, sinó també el passeig marítim i els voltants dels accessos per a controlar tota la zona**».

  

Enguany, tal com ha explicat la regidora, el servici s'ha vist reforçat i compta amb cinc quads, un més que l'any passat, un vehicle patrulla tot terreny i l'embarcació policial. Quant a la reguarda d’Almardà, també romandrà obert en el mateix horari i dates que el servici de Policia de Platges, i estarà cobert per un agent.

  

  

![](/media/m3cmcfzg/78c_codigo-qr-policia-playas.jpg)

D'altra banda, des de Policia Local recorden que, a través de la seua pàgina de Facebook, continuen oferint en temps real quin és l'estat de les platges, així com la bandera que oneja a cada moment. Per a facilitar l'accés dels usuaris a la informació, s'han habilitat un total de 15 senyals en els accessos a les platges que contenen un codi QR, el qual permet, a través del mòbil, accedir de manera directa a la pàgina web de la Policia Local de Sagunt.

  

![](/media/55ohibcb/78c_policia-playas.jpg) 

  
  

​

*   [](http://www.facebook.com/sharer.php?u=https://aytosagunto.es/va/actualitat/la-policia-de-platges-inicia-hui-els-servicis-a-les-platges-del-municipi/ "Facebook")
*   [](http://twitter.com/share?url=https://aytosagunto.es/va/actualitat/la-policia-de-platges-inicia-hui-els-servicis-a-les-platges-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-de-platges-inicia-hui-els-servicis-a-les-platges-del-municipi/ "Linked In")
*   [](mailto:?body=https://aytosagunto.es/va/actualitat/la-policia-de-platges-inicia-hui-els-servicis-a-les-platges-del-municipi/)